2022 yil 8 dekabr holatiga doimiy aholi soni 36 milliondan oshdi. Davlat statistika qo‘mitasining dastlabki ma’lumotlariga ko‘ra, O‘zbekiston Respublikasida 2022 yil 8 dekabr holatiga doimiy aholi soni 36 millionga yetgan. 9 dekabr holatiga, aholi soni 36 mln 1 ming 831 nafarni tashkil etmoqda. Shundan erkaklar 18,1 mln kishi, ayollar 17,9 mln kishiga yetgan. Qayd qilish joizki, O‘zbekiston aholisining 35 milliondan 36 millionga yetishi uchun 1 yildan sal ko‘proq vaqt ketdi. 2021 yil sentabr oyida O‘zbekiston aholisi 35 millionga yetgan edi. O‘zbekiston aholi soni bo‘yicha dunyo mamlakatlari orasida 41-o‘rinda qayd etilgan.